
Čuo sam da po hanefijskoj i malikijskoj pravnoj školi nije dozvoljeno klanjati tehijjetul-mesdžid u zabranjeno vrijeme, a da je po šafijskoj i hanbelijskoj dozvoljeno, pa vas molim da mi navedete koji dokaz koristi ova druga grupa. Neka vas Uzvišeni i Plemeniti Allah obilato nagradi za vaš rad i neka vam podari sabur na tom putu. Amin! Es-selamu alejkum ve rahmetullahi ve berekatuhu!


* 
* 
* 
* 
* 
* 
* 

 
Je li dozvoljeno klanjati tehijjetul mesdžid u zabranjenim vremenima?

Alejkumus-selam ve rahmetullahi ve berekatuhu! Prije nego što počnemo sa konkretnim odgovorom na vaše pitanje, treba spomenuti da je hanbelijski ***[mezheb](https://pitajucene.com/search/mezheb/questions/ "Pretraži pitanja o mezhebima")***, takoðer, stava da nije dozvoljeno klanjati tehijjetul-mesdžid u vremenu kada je zabranjeno klanjanje nafila. U jednoj predaji imama Ahmeda, koju je odabrao i šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")***, rhm., i neki učenjaci hanbelijske pravne škole te mnogi učenjaci današnjeg vremena, navodi se da je on smatrao da se tehijjetul-mesdžid može klanjati u tom vremenu, ali je zvaničan stav hanbelijskog mezheba da je to zabranjeno, kao i stav hanefijske i malikijske pravne škole.


Što se tiče dokaza onih koji su to dozvoljavali, oni su to dokazivali argumentima koji ukazuju na propisanost tog ibadeta, u kojima se nareðuje tehijjetul-mesdžid bez izuzimanja odreðenih vremena, kao ***[hadis](https://pitajucene.com/search/Hadis/questions/ "Pretraži pitanja o hadisima")***: “Neka niko od vas ne sjedne u džamiji prije nego što klanja dva rekata.” (Buharija i Muslim od Ebu Katade, r.a.)  

Oni su smatrali da su hadisi zabrane općeg karaktera, a da su hadisi u kojima se nareðuje klanjanje tehijetul-mesdžida posebni, a poznato je ***[pravilo](https://pitajucene.com/search/pravilo/questions/ "Pretraži pitanja o pravilima")*** da se daje prednost u prakticiranju posebnim argumentima nad argumentima općeg karaktera.


A Allah najbolje zna!


Odgovorio: ***[Pezić Elvedin](https://pitajucene.com/search/Pezi%C4%87+Elvedin/answers/ "Pretražite odgovore od mr. Pezić Elvedin")***


